Case ID: 1152714
Sentence 473: İş üzrə ibtidai istintaq zamanı verdiyi ifadələri, yəni təxminən 2018-ci il mart ayının ortalarında Sahiblə növbəti görüşləri zaman söhbətləri maddi cəhətdən çətinlikdən getdiyindən, Sahib düşdükləri çətin vəziyyətdən çıxış yolu kimi oğurluq cinayəti törətməkləpul əldə etməyi ona təklif etdiyi, əvvəllər oğurluq cinayəti törətməməsinə baxmayaraq, pula ehtiyacı olduğu üçün Sahibin təklifi ilə maraqlandığı, Sahibin həmin təklifi Familə adlı tanışından aldığını dediyi, Sahibin deməsinə görə tanışı Familənin ona Bakı şəhəri, Xətai rayonu, H.Aslanov qəsəbəsində iki mərtəbəli fərdi yaşayış evində yaxşı imkana malik rəfiqəsi yaşaması, yaxın münasibətdə olduqları, həmin rəfiqəsinin evindəki seyfdə 300000 ABŞ dolları pul saxlaması barədə məlumat aldığı, ehtiyacı olduğu üçün həmin pulu oğurlamaq barədə təklif irəli sürdüyü, Sahibin həmin pulun oğurlanmasında onlara köməklik göstərməsini, həmçinin bu işdən anlayışlı tanışının olub-olmadığı ilə maraqlandığı, onun isə öz növbəsində əvvəllər mənzil oğurluqları törətdiyinə görə məhkumluq həyatı yaşamış Aslan adlı tanışının olduğunu deyib, sonuncu ilə bu barədə ətraflı söhbət etdikdən sonra ona bir söz deyəcəyini bildirdiyi, Sahiblə söhbətdən sonra zəngləşərək Aslanla görüşüb Sahibin şəxsiyyətini gizli saxlamaq şərti ilə onun dedikləri barədə Aslana məlumat verib seyfdəki 300000 ABŞ dollar pulu oğurlamaq barədə ona təklif etdiyi, Aslanın da öz növbəsində əvvəllər bir neçə mənzil oğurluğu törətdiyi üçün bu işdən tam anlayışlı olduğunu, seyf və dəmir qapıların açılmasının onun üçün heç bir çətinlik yaratmadığım dediyi, həmçinin cinayəti törətməmişdən əvvəl hazırlıq işləri üçün evdə saxlanılan seyf barədə məlumat almaq istədiyi, o da öz növbəsində Sahibə zəng edib bu barədə soruşduqda, Sahib Familənin verdiyi məlumata əsasən seyfin dəmir materialdan olmaqla elektron şifrəli olduğunu, evin 2-ci mərtəbəsində adətən qapısı bağlı olan yataq otağında saxlanıldığını dediyi, bu məlumatı da Aslana verdikdən sonra o, evdəki seyfdə 300000 ABŞ dolları pul saxlanması barədə məlumatın dəqiq olub-olmaması barədə sorğu-sual etməyə başladığı və həmçinin evdə ABŞ dollar saxlanılmadığı tədqirdə bu cinayəti etməyəcəyini dediyi, Sahibin məlumatının dəqiq olmasına inandığı üçün evdəki seyfdə həmin məbləğdə pul saxlanılmasına cavabdeh olduğunu bildirdiyi, Sahibin bu sözlərindən sonra Aslanla birgə həmin cinayəti törətmək barədə razılığa gəldiyi, cinayətin törədilmə üsulunu planlaşdırmaqdan ötrü Aslanın evin yeri, habelə ev sahiblərinin evdə olmadığı müddət barədə məlumat almasını xahiş etdiyi, o da öz növbəsində Sahibə zəng edib Aslanın dediklərini çatdırmaqla, evin yerini ona göstərməsindən ötrü görüşmək barədə təklif etdiyi, 2018-ci ilin aprel ayının ortalarında onlar “Neyrocərrahiyyə” xəstəxanasının yaxınlığında Sahiblə görüşdüyü, Sahibin görüşə qara rəngli “Prado” markalı ** KV *** dövlət qeydiyyat nişanlı avtomaşında gəldiyi, Sahiblə görüşü zamanı sonuncunun cinayət törədəcəkləri yeri göstərməsindən ötrü onu idarə etdiyi avtomaşına dəvət etdiyi, avtomaşına əyləşdikdə arxa oturacaqda bir nəfər əvvəllər tanımadığı qadının əyləşdiyini gördüyü və həmin vaxt Sahibin həmin qadının adının Familə olduğunu, evin yerləşdiyi yeri məhz onun göstərəcəyini dediyi, avtomaşınla hərəkədə olduqları zaman oğurluq cinayəti törədiləcək ev barədə məlumatları Familə verdiyi üçün, bir daha lazım olan məlumatları ondan dəqiqləşdirməyə başladığı, evdəki seyfin yeri, habelə əsas da seyfdə 300000 ABŞ dolları pulun olub-olmamasını soruşduğunu, Familənin isə ev sahibəsinin sağ əli olduğunu, onun bütün əmlakına bələd olduğunu, hətta bir neçə əmlakının onun adında olduğunu bildirməklə, seyfdə minimal olaraq 300000 ABŞ dolları olmasına tam arxayın olmalarını dediyi, həmçinin seyfin evin 2-ci mərtəbəsindəki yataq otağında saxlanıldığını, yataq otağının qapısının isə daim bağlı saxlanıldığını bildirdiyi, artıq Familənin dedikləri onu tam inandırdığı, onlar birgə H.Aslanov qəsəbəsi deyilən yerə çatdıqda, Familənin onlara evi göstərdiyi, bundan sonra oradan çıxıb ayrıldıqları, bundan sonra həmin məlumatları Aslana bildirdiyi, bundan bir neçə gün sonra Aslanla zəngləşib görüşməklə onu Bakı şəhəri, Xətai rayonu, H.Aslanov qəsəbəsində yerləşən oğurluq cinayəti törədəcəkləri evin yanına apardığı, orada Aslanla birgə qısa zaman ərzində ev ətrafında gəzib oraya nəzər yetirdikləri, evə baxdıqdan sonra Aslanın evin çöl qapısının asanlıqla aça biləcəyini, lakin ətrafda yaşayış olduğu üçün evə yalnız axşam saatlarında ev sahiblərinin evdə olmadıqları bir vaxtda, yəni toy, ad günü və s. bu kimi tədbirdə olduqları vaxtda daxil ola biləcəklərini izah etdiyi, həmçinin bu cinayəti ikilikdə törətməklərinin mümkünsüz olduğunu deyib, onlara əlavə bir nəfər şəxs də lazım olacağını dediyi və o, buna etiraz etmədi, bu söhbətlərindən sonra Sahiblə əlaqə saxlayıb Aslanın dedikləri barədə ona məlumat verməklə ev sahiblərinin axşam saatlarında evdəolmadıqları vaxt barədə Familədən məlumat alıb ona deməsini xahiş etdiyi, xx xxxxx 2018ci il tarixdə gündüz saatlarında Sahiblə görüşdükdə sonuncunun Familənin ev sahibi ilə danışaraq onların axşam saatlarında nəvələrinin ad gününə gedəcəkləri barədə məlumat əldə etdiyini deyib, cinayəti elə həmin gün törətməli olduqlarını dediyi, həmçinin cinayət yolu ilə əldə edəcəkləri pulun 1/3 hissəsinin Familəyə, digər 2/3 hissəsinin dördü arasında bərabər bölüşdürülməli olacağını bildirdiyi və bununla bağlı razılaşdıqlarını, bu bardə məlumatı aldıqdan dərhal sonra Aslana zəng vurub planlaşdırdıqları oğurluq cinayəti ilə bağlı təcili görüşməli olduqlarını deyib “Gənlik” metrostansiyası yaxınlığında görüş təyin edib həmin ünvanda Aslanla görüşdükdə, tanışından ev sahiblərinin həmin gün axşam saatlarında ad gününə gedəcəkləri və evdə heç kimin olmayacağı barədə məlumat əldə etdiyini deyib, oğurluğu elə həmin gün törətməli olduqlarını bildirdiyi, Aslanın razılaşıb yaxınlıqda dayanmış Elnuru göstərməklə, cinayətə məhz həmin şəxslə birgə gedəcəyini dediyi, belə olan halda o, şərt kəsməklə cinayət yolu ilə əldə edəcəkləri pulun 1/3 hisəsinin evin içindən ona məlumatı verən şəxsə, digər 2/3 hissəsinin həmin məlumatı ona ötürən şəxslə üçü arasında bərabər bölüşdürülməli olacağını dediyi və Aslanın həmin təkliflə razılaşdığı, daha sonra isə adını sonradan öyrəndiyi Elnuru səsləməklə onları tanış edib razılaşmaları barədə Elnuru məlumatlandırdığı, birgə oğurluğu törətmək barədə qəti qərara gəldikdən sonra cinayəti törədəcəkləri yerə getməkdən ötrü saat 18 radələrində “Neftçilər” metrostansiyası yaxınlığında görüş təyin etdiyi, onlardan ayrıldıqdan sonra özünə məxsus “Mercedes” markalı, ** UF *** dövlət qeydiyyat nişanlı avtomaşını nasaz olduğu üçün, hadisə yerinə qardaşının idarə etdiyi “Mercedes” markalı ** XP *** dövlət qeydiyyat nişanlı avtomaşınla getməyi qərara aldığı, bundan sonra qardaşının yaşadığı evin qarşısına gedib özünə məxsus avtomaşını orada saxlamaqla, qardaşının idarə etdiyi avtomaşınını götürdüyü, habelə hadisə zamanı əyninə geyinməkdən ötrü hələ gözətçi işlədiyi vaxtda əldə etdiyi uzunqol qış gödəkçəsini özü ilə götürüb avtomaşına qoyub hadisə zamanı həmin gödəkçəni geyindiyi, bundan sonra avtomaşını hərəkətə gətirib Aslan və Elnurla şərtləşdiyi görüş yerinə yollandığı, görüş yerinə gəlib Aslan və Elnuru götürməklə birgə Bakı şəhəri, Xətai rayonu, H.Aslanov qəsəbəsinə oğruluq cinayəti törədəcəkləri evin yaxınlığına getdiklərini, yolda hərəkətdə olarkən Aslanın cinayəti törədən zaman istifadə edəcəyi alətləri özü ilə sellofan bağlama da götürdüyü barədə məlumat verdiyi, cinayəti törədəcəkləri evin yaxınlığına çatdıqda o, avtomaşını saxladığı, bundan sonra üçü də avtomaşından düşüb ev istiqamətində getdikləri, orada yol ayrıcında Aslan və Elnur ondan ayrılıb evə daxil olduqları, onun isə kənarda qalıb onların gəlişini gözləməyə başladığı, təxminən 10 dəqiqə sonra Aslan və Elnur evdən qaçaraq çıxıb ona yaxınlaşaraq hər şeyin alt-üst olduğunu, evə daxil olan zaman evdə siqnalizasiya sisteminin olmasını aşkar etdiklərini bildirdikləri, Sahib ona bu barədə heç bir söz demədiyi üçün israrla bunun mümkünsüz olduğunu dediyi, buna baxmayaraq onlar ehtiyatlarını qorumaq üçün 10-15 dəqiqə ərzində kənarda qalıb nəticəni gözləməyə başladıqları, sonra isə hadisə yerinə heç kimin gəlmədiyini gördükdə, artıq siqnalizasiya sisteminin işləmədiyinə əmin olduğu, bundan sonra Elnur və Aslan təkrarən evin içərisinə qayıtdıqları, təxminən 10-15 dəqiqə sonra Elnur evdən qaçaraq çıxıb ona yaxınlaşmaqla Aslanın seyfi aça bilmədiyini, bu səbəbdən məcbur olub seyfin özünü oğurladıqlarını deyib seyfi avtomaşının yük hissəsinə yerləşdirməkdən ötrü idarə etdiyi avtomaşını evin qarşısına verməyi bildirdiyi, idarə etdiyi avtomaşını evin qarşısına verdikdən sonra Aslan və Elnur seyfi avtomaşının yük hissəsinə yerləşdirdikləri və cəld şəkildə avtomaşına əyləşib onlar oradan uzaqlaşıb gəldikləri yolla yəni, H.Aslanov qəsəbəsindən çıxıb Kənd Əhmədli qəsəbəsinin içi ilə «Ukrayna dairəsi» istiqamətdə hərəkətə başladığı, Sahiblə razılaşmalarına əsasən sonuncunun onları «Ukrayna dairəsi»ndə gözləməli olduğu, lakin həmin yerə gəldikdə Sahibı tapa bilmədiyi, Sahibin mobil telefonunu unutduğundan, həmçinin cinayət etməyə getdiyi üçün ehtiyatını qorumaq, yəni gələcəkdə aşkar olunmamaq üçün mobil telefonunu qızının yaşadığı evə qoyduğu üçün Sahibin nömrəsini tapıb onunla əlaqə saxlamaqdan ötrü əlacsız qalıb qızının yaşadığı evə getmək barədə qərara gəldiyi, bundan sonra onlar birgə qızının yaşadığı ünvan 21 ünvanına getdikləri, evin qarşısında kamera quraşdırıldığı üçün Aslan və Elnuru evin yaxınlığında avtomaşından düşürüb onlardan evə piyada olaraqgəlməklərini xahiş etdiyini, özünün isə avtomaşını evin qarşısına verib saxlayaraq düşdüyü, Aslan və Elnur piyada şəkildə ona yaxınlaşdıqdan sonra birgə evə daxil olduqları, evə girən kimi mobil telefonunu götüb Sahibə zəng edərək ona vəziyyəti izah etməklə qızının yaşadığı evin qarşısında onu gözlədiyini dediyi, təxminən 10-15 dəqiqə sonra Sahibin idarə etdiyi “Prado” markalı ** KV *** dövlət qeydiyyat nişanlı avtomaşınla gəldiyini görüb Elnur və Aslanla birgə evdən çıxdıqlarını, həmin zaman o, hər ehtimala görə Sahibi “Əli” kimi təqdim edib Aslan və Elnurla tanış etdiyi, tanışlıqdan sonra onlar dalqabaq hərəkət edib bir qədər aralıda avtomaşınında olan seyfi Sahibin idarə etdiyi "Prado” markalı avtomaşının yük hissəsinə yerləşdirmək barədə qərara gəldikləri, bundan sonra Elnur Sahibin idarə etdiyi “Prado” markalı avtomaşına, Aslan isə onun idarə etdiyi “Mercedes” markalı avtomaşına əyləşdikləri, sonra isə həmin evdən təxminən 20 metr aralıda, avtomaşınlarını ara məhəlləyə verməklə saxladıqları, sonra isə avtomaşından düşüb oğurladıqları seyfi Sahibin idarə etdiyi “Prado” markalı avtomaşının yük hissəsinə yerləşdirdikləri, daha sonra hərəkətə başlayıb Sahibin göstərməsinə əsasən sonuncuya məxsus Xırdalan şəhəri, Quşçuluq massivində yerləşən fərdi yaşayış evinə getdikləri, orada avtomaşınları evin həyətyanı hissəsinə salıb saxladıqdan sonra, hamısı birgə avtomaşından düşüb Sahibin idarə etdiyi avtomaşının yük hissəsindəki seyfi götürüb evin həyətyanı sahəsindəki bir yarımçıq tikilinin içərisinə apardıqları, Sahibin seyfi kəsməkdən ötrü həmin otaqda olan laqunda aparatını Aslana verdiyi, lakin aparatın üzərində mişar daşı olmadığı üçün onlar hamısı birgə təkrarən Sahibin idarə etdiyi “Prado” markalı avtomaşına əyləşib yaxınlıqda, yəni Binəqədi rayonu, Binəqədi şossesi, “Zəngəzur” şadlıq sarayının yaxınlığında yerləşən onun özünə məxsus nömrəsiz fərdi yaşayış evinə getdikləri, orada o evdən mişar daşı götürdükdən sonra təkrarən Sahibə məxsus fərdi yaşayış evinə qayıdıb laqunda aparatı vasitəsi ilə seyfi kəsdikləri, seyfi kəsdikdə orada bir topa ABŞ dolları ilə pul və çoxlu sayda qızıl-zinət əşyalarının olduğunu gördüyünü, tələsmədən əvvəl seyfdən çıxan pulu götürüb saydıqda pulun 29700 ABŞ dolları olduğunu gördüyü, seyfdən aşkar edilən pul onların ehtimal etdiyi puldan qat-qat az olduğu üçün aralarında mübahisə yarandığı, lakin artıq gec olduğundan mübahisəyə son qoyub, pulu və qızıl zinət əşyalarını danışılan kimi bölmək barədə razılaşdıqıları, həmin puldan 9700 ABŞ dolları danışılan kimi oğurluq edilən evi «nakolka» vermiş və bu barədə məlumatları ötürmüş Familə adlı qadına ayrıldığı, yerdə qalan 20000 ABŞ dolları pulu isə dörd yerə bölünməklə hərəsi 5000 ABŞ dolları pul götürdükləri, lakin onun özünə düşən payı götürməyərək Familənin verdiyi səhv məlumatla bağlı Sahiblə mübahisə edib, həmin qadına 9700 ABŞ dolları ayrılmasına etiraz etdiyi və Sahibin ona düşən pulu da götürüb bunu Familə ilə öz aralarında aydınlaşdırdıqdan sonra ona düşən payı verəcəyini dediyi, onun isə buna etiraz etmədiyi, daha sonra isə qızıl-zinət əşyalarının bölgüsünə başladıqları, seyfdə çoxlu sayda qızıl sırqa, qızıl bilərzik, nazik və qalın qızıl seplər, qızıl kulonlar, enli boyunbağılar, dörd ədəd qızıl saat, doqquz ədəd qızıl 10-luqlar, bir ədəd qızıl 5-lik, bir ədəd qızıl 50-lik, H.Əliyevin 90 illiyi ilə bağlı buraxılmış, qutuda olan qızıl sikkə, bir ədəd 31 qramlıq təmiz qızıl və sairə yadında qalmayan digər qızıl-zinət əşyaları olduğu, onların qızılların yaxşılarını götürməklə aralarında bölüb baha qiymətə satmaq, digərlərini isə əridərək “lom” kimi satmaq barədə razılaşdıqları, bundan sonra qızıllar arasından bir neçə qızıl boyunbağı, bir neçə qolbaq, doqquz ədəd qızıl 10-luq, bir ədəd qızıl 5-lik, H.Əliyevin 90 illiyi ilə bağlı buraxılmış qızıl sikkəni, bir ədəd 31 qramlıq təmiz qızılı ayırdıqları və satmaq üçün ayrılmış qızılları Sahib, digərlərini isə Aslan götürüb danışılan kimi qızılları realizə etdikdən sonra əldə ediləcək pulları böləcəklərini dediklərini, habelə aralarında inamsızlıq olmamasından ötrü onun özü hər ehtimala görə özü ilə götürdüyü qızıl ölçən kiçik tərəzi çıxardığı və səhv etmirsə əritmək üçün ayırdıqları qızılların ümumi çəkisi təxminən 490 qram gəldiyi, razılıq əldə edildikdən sonra onlar ayrıldıqları, bundan bir neçə gün sonra Aslan qızılları 14000 manata satdığını bildirib əldə edilmiş puldan 2500 manatını ona verdiyi, pulun 4000 manatı Familəyə, 2500 manatı isə Sahibə ayrıldığı, Familəyə ayrılmış pul və qızılların da Sahib tərəfindən götürüldüyü, Sahib satmaq üçün ayırdıqları qızıllara qısa zamanda müştəri tapa bilmədiyi üçün, həmin qızıllardan dörd ədəd qızıl 10-luq, bir ədəd qızıl 5-lik, bir ədəd H.Əliyevin şəkili olan sikkələri, bir ədəd 31 qramlıqtəmiz qızılı, bir neçə ədəd qızıl boyunbağı və qolbaqları Aslan və Elnura ayırdığı, onun pulunu isə qızılların realizəsindən sonra verəcəyini dediyi, hadisədən sonra o, cinayət yolu ilə əldə etdiyi pulu öz şəxsi ehtiyaclarına xərclədiyi, lakin artıq törətdikləri cinayət aşkar olunduğu üçün Sahibin nə ona çatacaq ABŞ dolları ilə olan pulu, nə də satmaq üçün ayırdıqları qızıllardan pay vermədiyi və sairə barədə ifadələrini hal-hazırda təsdiq etmir.